Ջոն Ուիլյամս (տնտեսագետ)

Ջոն Հենրի Ուիլյամ (, ), ամերիկացի տնտեսագետ, Հարվարդի համալսարանի տնտեսագիտության վաստակավոր պրոֆեսոր, 1951 թվականին Ամերիկյան տնտեսական ասոցիացիայի նախագահ։

Կենսագրություն 
Ջոնը ծնվել է 1887 թվականի հունիսի 21-ին Իստրադգինլայսում, Ուելսում, բայց շուտով ընտանիքը տեղափոխվել է Նորթ Ադամս, Մասաչուսեթս։

Ջոն Ուիլյամսը 1912 թվականին Բրաունյան համալսարանում ստացել է արվեստի բակալավրի աստիճան, որտեղ անգլերեն է դասավանդել 1912-1915 թվականներին։ 1916 թվականին ստացել է արվեստի մագիստրոսի աստիճան։ Արժանացել է Դևիդ Ուելսի մրցանակին՝ Հարվարդի համալսարանի հրատարակչությունում Դոկտորական ատենախոսության հրապարակման համար՝ Արգենտինական առևտրի ուսումնասիրության համար, և 1919 թվականին Հարվարդի համալսարանում ստացել է փիլիսոփայության դոկտորի աստիճան։

1918-1919 թվականներին Հարվարդի համալսարանում սկսել է դասախոսական գործունեությունը որպես տնտեսագիտության դասախոս և եղել է The Review of Economics and Statistics-ի խմբագրի օգնականը։ 1919-1920 թվականներին շարունակել է դասավանդել որպես տնտեսագիտության պրոֆեսորի ասիստենտ Փրինսթոնի համալսարանում, այնուհետև 1920-1921 թվականներին՝ Հյուսիսարևմտյան համալսարանում որպես բանկային գործի ասոցացված պրոֆեսոր։ 1921-1925 թվականներին Ջոն Ուիլյամսը Հարվարդի համալսարան է վերադարձել որպես պրոֆեսորի ասիստենտ, 1925-1929 թվականներին՝ ասոցացված պրոֆեսոր, 1929-1933 թվականներին՝ լրիվ պրոֆեսոր, իսկ 1933-1957 թվականներին՝ Նաթանիել Ռոփսի անվան պոլիտէկոնոմիայի ամբիոնի պրոֆեսոր, 1937-1947 թվականներին՝ Հարվարդի պետական կառավարման բարձրագույն դպրոցի դեկան։ 1957 թվականին դարձել է Հարվարդի համալսարանի տնտեսագիտության վաստակավոր պրոֆեսոր։ 1957-1963 թվականներին Ֆլեթչերովի իրավունքի և դիվանագիտության դպրոցում եղել է Ուիլյամ Լ. Քլեյթոնի անվան միջազգային հարաբերությունների ամբիոնի պրոֆեսոր։

1936-1947 թվականներին եղել է Նյու Յորքի Դաշնային պահուստային բանկի փոխնախագահ, 1932-1933 թվականներին՝ ԱՄՆ-ի մոնետար տնտեսությանը նվիրված համաշխարհային համաժողովի նախապատրաստական հանձնաժողովի պատվիրակ։ Եղել է Ամերիկյան վիճակագրական ասոցիացիայի անդամ, Ամերիկյան փիլիսոփայական ընկերության անդամ, Ֆի Բետա Կապա, Դելտա Սիգմա Ռո և Տետա Դելտա Հի ընկերությունների անդամ։

Ընտանիք 
Ջոն Ուիլյամսն ամուսնացել է 1915 թվականի սեպտեմբերի 1-ին Ջեսի Իզաբել Մոնրոյի հետ, ունեցել են երկու դուստր՝ Մարգարետ Վուդմանը և Քալվերթ Ուոթքինսը։ 1960 թվականին Ջեսի մահից հետո 1962 թվականի ապրիլի 6-ին Ուիլյամսը երկրորդ անգամ ամուսնացել է Քեթրին Ռ. Մաքինսթրիի հետ։

Հիշատակ 
Ջոն Ուիլյամսի նախկին գործընկերները Նյու Յորքի դաշնային բանկից 1958 թվականին հիմնել են Ջոն Ուիլյամսի մրցանակը՝ ի նշան նրա տնտեսագետի ակնառու կարիերայի։ Մրցանակը ամեն տարի շնորհվում է Հարվարդի համալսարանի Տնտեսագիտության ամբիոնում միավորներով գերազանցությամբ լավագույն շրջանավարտին։

Մատենագրություն 
 Williams J.H. Argentine international trade under inconvertible paper money, 1880—1900- Cambridge։ Harvard university press, 1920
 Vanderlip F.A., Williams J.H. The future of our foreign trade; a study of our international balance in 1919 — New York։ 1920
 Williams J.H. America and world finance — New York։ 1922
 Williams J.H. Annual Studies of the Balance of Payments of the United States, 1919—1923.
 Williams J.H. Postwar monetary plans, and other essays — New York։ A.A. Knopf, 1944
 Williams J.H. Financing American Prosperity, 1945
 Williams J.H. An appraisal of Keynesian economics //The American Economic Review for May, 1948 pp. 273–290
 Williams J.H. Economic Stability in a Changing World, 1953

Ծանոթագրություններ 

Ամերիկացի տնտեսագետներ